มีตุ่มแดงคัน ขึ้นทั่งร่างกาย ไม่มีอาการอย่างอื่น หยุดกินอาหารทะเลมา2เดือนลแล้วอาการไม่ดีขึ้น ไปหา บอกเป็นผื่นแพ้ แต่ไม่รู้แพ้อะไร เป็นหลังจากฉีดวัคซีนโควิด นานเกิน1เดือนลแล้ว ผื่นก็ขึ้นใหม่ตลอด คันช่วงกลางวันและกลางคืน หลังอาบน้ำจะไม่คัน ตุ่มแดงคัน ไม่มีน้ำเหลือง เป็นนูนๆขึ้นมา 2-3วันยุบ และขึ้นที่อื่นใหม่
สวัสดีค่ะ อาการมีตุ่มแดงคันขึ้นที่ร่างกายนั้น อาจจะมีสาเหตุมาได้จาก ตุ่มคันจากผื่นผิวหนังอักเสบเช่นจากภูมิแพ้ผิวหนัง การแพ้สัมผัสหรือระคายสัมผัสกับสารบางชนิด การถูกแมลงกัด การติดเชื้อราที่ผิวหนัง เป็นต้นโดยถ้าเป็นผื่นภูมิแพ้ ในบางรายอาจสัมพันธ์กับไรฝุ่น เกสรดอกไม้ ขนสัตว์ ควรจะซักผ้าปูที่นอนบ่อยๆ ไม่นำสัตว์เลี้ยงเข้าไปในห้องนอน หรือหลีกเลี่ยงปัจจัยอื่นใดที่สังเกตว่าทำให้ผื่นคันเป็นมากขึ้น เรื่องผื่นแพ้อาหารในบางคนก็อาจะเกี่ยวข้อง ให้สังเกตอาการและหลีกเลี่ยงค่ะแต่หากยังมีอาการเป็นมากขึ้นเรื่อยๆ ตุ่มคันมีเยอะ คันมากจนนอนไม่ได้ มีบางตุ่มแตกเป็นแผล ดูเหมือนมีการติดเชื้อร่วมด้วย ควรต้องไปพบแพทย์เพื่อตรวจเพิ่มเติมอีกครั้ง เบื้องต้นรักษาความสะอาดบริเวณผิวหนังให้ดี ไม่ไปแกะเกา กินยาแก้คันเพื่อบรรเทาอาการได้